title: Komission täytäntöönpanoasetus (EU) 2016/1068, annettu 1 päivänä heinäkuuta 2016, N-syklopropyyli-1,3,5-triatsiini-2,4,6-triamiinin (syromatsiini) hyväksymisestä vanhana tehoaineena käytettäväksi biosidivalmisteissa valmisteryhmässä 18 (ETA:n kannalta merkityksellinen teksti)

text:
               2.7.2016

               FI

               Euroopan unionin virallinen lehti

               L 178/13

         KOMISSION TÄYTÄNTÖÖNPANOASETUS (EU) 2016/1068,
   annettu 1 päivänä heinäkuuta 2016,
   N-syklopropyyli-1,3,5-triatsiini-2,4,6-triamiinin (syromatsiini) hyväksymisestä vanhana tehoaineena käytettäväksi biosidivalmisteissa valmisteryhmässä 18
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana N-syklopropyyli-1,3,5-triatsiini-2,4,6-triamiini (syromatsiini).

               (2)

               Syromatsiini on arvioitu käytettäväksi valmisteryhmässä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on kuvattu asetuksen (EU) N:o 528/2012 liitteessä V.

               (3)

               Kreikka, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomukset sekä suosituksensa 28 päivänä elokuuta 2014.

               (4)

               Biosidivalmistekomitea valmisteli 10 päivänä joulukuuta 2015 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisen lausunnon mukaan valmisteryhmään 18 kuuluvien biosidivalmisteiden, jotka sisältävät syromatsiinia, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (6)

               Siksi on aiheellista hyväksyä syromatsiinin käyttö valmisteryhmään 18 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Koska syromatsiini täyttää erittäin hitaasti hajoavan (vP) aineen kriteerit asetuksen (EY) N:o 1907/2006 (3) liitteen XIII mukaisesti, syromatsiinilla käsitellyt tai sitä sisältävät esineet olisi merkittävä asianmukaisesti, kun niitä saatetaan markkinoille.

               (8)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (9)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään N-syklopropyyli-1,3,5-triatsiini-2,4,6-triamiini (syromatsiini) käytettäväksi tehoaineena biosidivalmisteissa valmisteryhmässä 18 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä heinäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

      LIITE

                  Yleisnimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Syromatsiini

                  IUPAC-nimi:
                  N-syklopropyyli-1,3,5-triatsiini-2,4,6-triamiini
                  EY-numero: 266-257-8
                  CAS-numero: 66215-27-8

                  950 g/kg

                  1. tammikuuta 2018

                  31. joulukuuta 2027

                  18

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota:

                                          a)

                                          ammattikäyttäjiin;

                                          b)

                                          pintaveteen, sedimenttiin ja maaperään, kun kyse on eläinsuojissa käytettävistä valmisteista.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäismäärät ylity.

                        Käsiteltyjen esineiden markkinoille saattamiseen sovelletaan seuraavaa edellytystä:
                  Syromatsiinilla käsitellyn tai syromatsiinia sisältävän käsitellyn esineen markkinoille saattamisesta vastuussa olevan henkilön on varmistettava, että kyseisen esineen merkinnöissä mainitaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty asetuksen (EU) N:o 528/2012 89 artiklan 1 kohdan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (3)  Torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annettu Euroopan parlamentin ja neuvoston asetus (EY) N:o 396/2005 (EUVL L 70, 16.3.2005, s. 1).


title: Komission täytäntöönpanoasetus (EU) 2015/1393, annettu 13 päivänä elokuuta 2015, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Καλαμάτα (Kalamata) (SAN))

text:
               14.8.2015

               FI

               Euroopan unionin virallinen lehti

               L 215/38

         KOMISSION TÄYTÄNTÖÖNPANOASETUS (EU) 2015/1393,
   annettu 13 päivänä elokuuta 2015,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Καλαμάτα (Kalamata) (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan b alakohdan,
   sekä katsoo seuraavaa:

               (1)

               Asetus (EU) N:o 1151/2012 tuli voimaan 3 päivänä tammikuuta 2013. Sillä kumottiin ja korvattiin neuvoston asetus (EY) N:o 510/2006 (2).

               (2)

               Komissio on asetuksen (EU) N:o 510/2006 9 artiklan 1 kohdan mukaisesti tutkinut Kreikan esittämän pyynnön, joka koskee komission asetuksen (EY) N:o 1065/97 (3) nojalla rekisteröidyn suojatun alkuperänimityksen, jäljempänä ’SAN’, ”Καλαμάτα” (Kalamata) eritelmän muutosten hyväksymistä.

               (3)

               Koska kyseiset muutokset eivät olleet asetuksen (EY) N:o 510/2006 9 artiklassa tarkoitettuja vähäisiä muutoksia, komissio julkaisi muutoshakemuksen Euroopan unionin virallisessa lehdessä
                   (4) asetuksen (EY) N:o 510/2006 6 artiklan 2 kohdassa edellytetyllä tavalla.

               (4)

               Komissio vastaanotti viisi asetuksen (EY) N:o 510/2006 (5) 7 artiklan 1 ja 2 kohdan mukaista vastaväitettä. Ensimmäinen vastaanotettiin 14 päivänä joulukuuta 2012, ja sen esitti sveitsiläinen yritys NECTRA FOOD SA. Toinen vastaanotettiin 17 päivänä joulukuuta 2012, ja sen esitti egyptiläinen yritys FAR TRADING CO. Kolmas vastaanotettiin 17 päivänä joulukuuta 2012, ja sen esitti norjalainen yritys Oluf Lorentzen AS. Neljäs vastaanotettiin 20 päivänä joulukuuta 2012, ja sen esitti Yhdistynyt kuningaskunta. Viides vastaanotettiin 17 päivänä joulukuuta 2012, ja sen esitti tanskalainen yritys CARL B.FELDTHUSEN.

               (5)

               Viimeksi mainittua vastaväitettä ei otettu käsiteltäväksi, koska asetuksen (EY) N:o 510/2006 7 artiklan 2 kohdan mukaan jäsenvaltioon sijoittautuneet oikeushenkilöt eivät voi esittää vastaväitettä suoraan komissiolle. Muut vastaväitteet otettiin käsiteltäviksi.

               (6)

               Komissio kehotti 15 päivänä helmikuuta 2013 päivätyillä kirjeillä asianomaisia osapuolia neuvottelemaan ja sopimaan asiasta keskenään kuuden kuukauden kuluessa sisäisiä menettelyjään noudattaen.

               (7)

               Osapuolet eivät päässeet asiasta sopimukseen määräajan kuluessa.

               (8)

               Koska sopimukseen ei päästy, komission olisi tehtävä päätös asetuksen (EU) N:o 1151/2012 52 artiklan 3 kohdan b alakohdassa tarkoitettua menettelyä noudattaen.

               (9)

               Vastaväitteiden esittäjät väittävät seuraavaa: muutoksesta johtuva maantieteellinen alue ei ole yhtenäinen, sillä osalla muutoksen mukanaan tuomaa uutta maantieteellistä aluetta ei ole samoja ainutlaatuisia mikroilmastollisia piirteitä kuin alkuperäisellä SAN-alueella; ehdotetulla muutetulla alueella tuotetun oliiviöljyn kemialliset ja aistinvaraiset ominaisuudet ja siten öljyn laatu ovat alhaisemmat kuin alkuperäisellä SAN-alueella tuotetulla oliiviöljyllä; laadun heikkeneminen merkitsisi tuotteen julkisuuskuvan ja maineen heikkenemistä; alueen laajentaminen johtaisi kuluttajia harhaan, sillä tuotetta ei enää tuotettaisi Kalamatan maakunnassa vaan Messinian alueella, ja se voitaisiin jopa pullottaa kyseisen alueen ulkopuolella; uutta maantieteellistä aluetta ei rajata suhteessa yhteyteen; pullottamista koskevan maantieteellisen rajoituksen puuttuminen hämärtää tuotteen ja alueen välistä yhteyttä, aiheuttaa jäljitettävyysongelmia ja altistaa tuotteen petoksille ja laadun heikkenemiselle; muutoshakemuksen tukena esitettyjen tietojen tilastollinen merkityksellisyys ja edustavuus ovat kyseenalaiset; julkaistussa yhtenäisessä asiakirjassa esitetty verkkosivulinkki, jonka on tarkoitus johtaa muutettuun tuote-eritelmään, ei toiminut kunnolla.

               (10)

               Vastaväitteiden esittäjien väitteistä huolimatta on aiheellista hyväksyä SAN-nimityksen ”Καλαμάτα” (Kalamata) tuote-eritelmän muutos seuraavista syistä.

               (11)

               Messinian alueella vallitsevien luontoon liittyvien ja inhimillisten tekijöiden tasalaatuisuutta kuvataan tyhjentävästi muutoshakemuksessa, yhtenäisessä asiakirjassa ja tuote-eritelmässä. Vastaväitteiden esittäjät eivät ole toimittaneet todisteita siitä, että ilmasto- ja maaperäolosuhteet muutoksen mukanaan tuomalla uudella maantieteellisellä alueella olisivat olennaisesti erilaiset kuin alkuperäisellä maantieteellisellä alueella. Lisäksi Messinian alue on nykyisin SAN-nimityksen ”Elia Kalamatas” (Kalamatan oliivi) määritelty maantieteellinen alue. Päätelmänä voidaan todeta, että Messinian alueen, sellaisena kuin se määritellään muutoshakemuksessa, voidaan katsoa soveltuvan oliiviöljyä koskevan SAN-nimityksen ”Καλαμάτα” (Kalamata) määritellyksi maantieteelliseksi alueeksi.

               (12)

               Laadun ja maineen heikkenemistä koskevaa vastaväitettä ei tuettu konkreettisin yksityiskohdin, jotka todistaisivat tällaisen laadun heikkenemisen. Vastaväitteisiin liitetyssä tutkimuksessa esitettyjen, kyseisillä kahdella alueella tuotetun oliiviöljyn aistinvaraisia ja kemiallisia ominaisuuksia koskevien tietojen analysoiminen ei tuota yksiselitteistä näyttöä, joka osoittaisi, että ehdotetulla muutetulla alueella tuotetun oliiviöljyn ominaisuudet olisivat heikommat kuin alkuperäisellä SAN-alueella tuotetulla oliiviöljyllä. Kreikan viranomaisten toimittamista tiedoista käy päinvastoin ilmi, että kyseisillä kahdella oliiviöljyllä on kaiken kaikkiaan samat aistinvaraiset ja kemialliset ominaisuudet erojen ollessa häviävän pieniä.

               (13)

               Sen varmistaminen, että tuote saavuttaa tai säilyttää tietyn laadun tai mielikuvan, ei myöskään ole tarkoituksena asetuksessa (EU) N:o 1151/2012, joka ei sisällä tällaisia säännöksiä. Jos voidaan todentaa, että muutetulta maantieteelliseltä alueelta peräisin olevan tuotteen ominaisuudet, jotka ovat samankaltaiset kuin alkuperäiseltä SAN-alueelta peräisin olevalla tuotteella, johtuvat ennen kaikkea muutetulla maantieteellisellä alueella vallitsevista luontoon liittyvistä ja inhimillisistä tekijöistä, muutoshakemus on asetuksen (EU) N:o 1151/2012 vaatimusten mukainen.

               (14)

               Rekisteröidyissä SAN-nimityksissä on lukuisia esimerkkejä siitä, etteivät nimet vastaa maantieteellisen alueen nimeä. Näin ollen se seikka, että muutoshakemuksen seurauksena SAN-nimityksen saanutta tuotetta tuotetaan myös Messinian alueella, ei ole asetuksen (EU) N:o 1151/2012 vastainen.

               (15)

               Tuote-eritelmässä oleva virke, jossa selkeytetään, että tuote voidaan pullottaa määritellyn maantieteellisen alueen ulkopuolella, ei ole asetuksen (EU) N:o 1151/2012 vastainen, eikä vaikuta yhteyteen. Asetuksen (EU) N:o 1151/2012 yhteydessä velvoite pakata tuote asianomaisella alueella poikkeaa vakiosäännöistä ja on perusteltava asetuksen (EU) N:o 1151/2012 7 artiklan 1 kohdan e alakohdan mukaisesti. Jos se on perusteltua, on hakijan tehtävä lisätä tällaiset rajoitukset tuote-eritelmään. Tässä tapauksessa hakija ei ole ehdottanut tällaista rajoitusta. Vastaväitteiden esittäjät eivät ole myöskään esittäneet riittäviä tuotekohtaisia perusteluja sille, miksi pakkaamisen rajatulla maantieteellisellä alueella tulisi olla pakollista.

               (16)

               Vastaväitteisiin on lisätty tutkimus, jossa on analysoitu määritetyllä maantieteellisellä alueella tuotetun oliiviöljyn ja muutetun maantieteellisen alueen muilla osilla tuotetun oliiviöljyn aistinvaraisia ja kemiallisia ominaisuuksia koskevia tietoja. Vastaväitteiden esittäjät väittävät analyysistä käyvän selkeästi ilmi, että uutta maantieteellistä aluetta ei ole rajattu suhteessa yhteyteen. Komissio katsoo, ettei kyseinen analyysi ole hyödyllinen siinä mielessä, että voitaisiin päätellä, ettei muutettua aluetta ole rajattu suhteessa yhteyteen. Analyysissa ei näytetä toteen, että ehdotetulla muutetulla alueella tuotetun oliiviöljyn ja alkuperäisellä maantieteellisellä alueella tuotetun oliiviöljyn aistinvaraiset ja kemialliset ominaisuudet eivät ole tasalaatuiset. Vastaväitteiden esittäjät eivät selitä päätelmäänsä siitä, että muutettua aluetta ei olisi rajattu suhteessa yhteyteen.

               (17)

               Vastaväitteiden esittäjät myös kritisoivat tietoja, jotka on esitetty muutospyynnön tueksi ja joilla osoitetaan, että Messinian alueella tuotetulla öljyllä olevat ominaisuudet tekevät siitä tasalaatuisen alkuperäisellä maantieteellisellä alueella tuotetun oliiviöljyn kanssa. Vastaväitteiden esittäjät väittävät, että nämä tiedot ovat tilastollisesti riittämättömät tuottamaan tieteellisesti merkityksellisiä tuloksia. Niiden mielestä tiedot eivät ole maantieteellisesti edustavia ja perustuvat riittämättömään määrään näytteitä ja tuotantovuosia.

               (18)

               Komissio on tarkastanut edellä mainittujen tietojen luotettavuuden Kreikan viranomaisilta. Myös uusia numerotietoja esitettiin. Kyseisillä numerotiedoilla on vakaa tieteellinen perusta, kun ajatellaan huomioon otettuja tuotantovuosia ja näytteiden lukumäärää ja maantieteellistä jakautumista. Kyseisistä tiedoista käy ilmi, että määritetyllä maantieteellisellä alueella tuotetulla SAN-nimityksen ”Καλαμάτα” (Kalamata) saaneella oliiviöljyllä ja muutetun maantieteellisen alueen muilla osilla tuotetulla oliiviöljyllä on samat aistinvaraiset ja kemialliset ominaisuudet erojen ollessa häviävän pieniä.

               (19)

               Muutoshakemuksen 3.2 kohdassa olevassa taulukossa on havaittu kirjoitusvirhe: keskimääräinen happopitoisuus ”muilla Messinian alueilla” ei ole 0,49 vaan 0,37. Tämä kirjoitusvirhe ei rajoita näillä kahdella alueella tuotetun öljyn tasalaatuisuudesta tehtyä lopullista arviota eikä sitä katsota merkittäväksi muutokseksi, joka edellyttäisi muutoshakemuksen julkaisemista uudelleen.

               (20)

               Lopuksi vastaväitteen esittäjät väittivät, ettei SAN-nimityksen ”Καλαμάτα” (Kalamata) muutoshakemukseen liitetyssä yhtenäisessä asiakirjassa esitetty internetosoite, jonka oli tarkoitus johtaa uusimpaan versioon tuote-eritelmästä, toiminut kunnolla. Tämän väitettiin estäneen tutkijoita, jotka laativat tutkimuksen vastaväitteiden esittäjille, saamasta käyttöönsä tuote-eritelmän julkaisutietoja.

               (21)

               Kreikan viranomaiset ovat vahvistaneet, että linkki toimi moitteettomasti koko vastaväitteiden esittämisajan. Vastaväitteiden esittäjät eivät esittäneet yksityiskohtaisia tietoja olosuhteista (eli esimerkiksi päivämäärä, verkkosivulle pääsy-yritysten lukumäärä), joissa linkki ei toiminut. Kun otetaan myös huomioon neljän vastaanotetun vastaväitteen yksityiskohtaisuus ja seikkaperäisyys, mikä osoittaa tuote-eritelmän syvällistä tuntemusta ja perinpohjaista tarkastelua, komissio katsoo, ettei asialla ollut vaikutusta oikeuteen esittää vastaväite SAN-nimityksen ”Καλαμάτα” (Kalamata) hyväksymiselle.

               (22)

               Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Καλαμάτα” (Kalamata) (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä elokuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 14.12.2012, s. 1.

      (2)  Neuvoston asetus (EY) N:o 510/2006, annettu 20 päivänä maaliskuuta 2006, maataloustuotteiden ja elintarvikkeiden maantieteellisten merkintöjen ja alkuperänimitysten suojasta (EUVL L 93, 31.3.2006, s. 12).

      (3)  Komission asetus (EY) N:o 1065/97, annettu 12 päivänä kesäkuuta 1997, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä annetun asetuksen (EY) N:o 1107/96 liitteen täydentämisestä (EYVL L 156, 13.6.1997, s. 5).

      (4)  EUVL C 186, 26.6.2012, s. 18.

      (5)  Korvattu sittemmin asetuksen (EU) N:o 1151/2012 51 artiklan 1 kohdalla.


title: Komission täytäntöönpanoasetus (EU) N:o 776/2012, annettu 27 päivänä elokuuta 2012 , yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 liitteessä I luetelluista suorista tuista 16 päivästä lokakuuta 2012 alkaen maksettavista ennakoista

text:
               28.8.2012

               FI

               Euroopan unionin virallinen lehti

               L 231/8

         KOMISSION TÄYTÄNTÖÖNPANOASETUS (EU) N:o 776/2012,
   annettu 27 päivänä elokuuta 2012,
   yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 liitteessä I luetelluista suorista tuista 16 päivästä lokakuuta 2012 alkaen maksettavista ennakoista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 29 artiklan 4 kohdan a alakohdan,
   sekä katsoo seuraavaa:

               (1)

               Asetuksen (EY) N:o 73/2009 29 artiklan 2 kohdassa säädetään, että kyseisen asetuksen liitteessä I luetelluissa tukijärjestelmissä myönnettävät tuet maksetaan 1 päivän joulukuuta ja seuraavan kalenterivuoden 30 päivän kesäkuuta välisenä aikana. Mainitun asetuksen 29 artiklan 4 kohdan a alakohdassa annetaan kuitenkin komissiolle mahdollisuus hyväksyä ennakkomaksut.

               (2)

               Vuonna 2012 sää on ollut huono Euroopassa, ja jotkut jäsenvaltiot ovat kärsineet äärimmäisestä kuivuudesta ja eräät puolestaan erittäin ankarasta talvesta ja runsaista sateista, mikä on aiheuttanut merkittäviä haittoja kasvin- ja rehuntuotannolle. Tämän seurauksena viljelijät, erityisesti karjankasvattajat, ovat joutuneet vakaviin taloudellisiin vaikeuksiin. Näitä vaikeuksia ovat lisänneet nykyisen finanssikriisin vaikutukset, jotka ovat aiheuttaneet monille viljelijöille vakavia maksuvalmiusongelmia. Näiden vaikeuksien lieventämiseksi on aiheellista antaa viljelijöille mahdollisuus saada ennakkomaksuna enintään 50 prosenttia asetuksen (EY) N:o 73/2009 liitteessä I luetelluissa tukijärjestelmissä myönnetyistä tuista. Asetuksen (EY) N:o 73/2009 IV osaston 1 luvun 11 jaksossa tarkoitettujen naudanlihapalkkioiden osalta olisi myös annettava jäsenvaltioille lupa korottaa neuvoston asetuksen (EY) N:o 73/2009 soveltamista koskevista yksityiskohtaisista säännöistä sen IV ja V osastossa säädettyjen viljelijätukijärjestelmien osalta 29 päivänä lokakuuta 2009 annetun komission asetuksen (EY) N:o 1121/2009 (2) 82 artiklassa tarkoitettujen ennakkomaksujen osuus enintään 80 prosenttiin palkkion määrästä.

               (3)

               Jotta ennakkomaksut voitaisiin kirjata varainhoitovuoden 2013 menoihin, ne olisi maksettava 16 päivästä lokakuuta 2012 alkaen. Moitteettoman varainhoidon varmistamiseksi asetuksen (EY) N:o 73/2009 29 artiklan 3 kohdan mukainen tukikelpoisuusedellytyksiä koskeva tarkastus olisi kuitenkin tehtävä ennen ennakoiden maksamista.

               (4)

               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Jäsenvaltiot voivat 16 päivästä lokakuuta 2012 alkaen maksaa ennakkoina viljelijöille enintään 50 prosenttia asetuksen (EY) N:o 73/2009 liitteessä I luetelluista suorista tuista vuonna 2012 jätettyjen hakemusten osalta edellyttäen, että asetuksen (EY) N:o 73/2009 20 artiklan mukainen tukikelpoisuusedellytyksiä koskeva tarkastus on saatu päätökseen.
   Asetuksen (EY) N:o 73/2009 IV osaston 1 luvun 11 jaksossa säädettyjen naudanlihapalkkioiden osalta jäsenvaltiot saavat korottaa ensimmäisessä kohdassa tarkoitetun määrän 80 prosenttiin.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä elokuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 30, 31.1.2009, s. 16.

      (2)  EUVL L 316, 2.12.2009, s. 27.


title: Komission täytäntöönpanoasetus (EU) 2015/1313, annettu 24 päivänä heinäkuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Artichaut du Roussillon (SMM))

text:
               31.7.2015

               FI

               Euroopan unionin virallinen lehti

               L 203/4

         KOMISSION TÄYTÄNTÖÖNPANOASETUS (EU) 2015/1313,
   annettu 24 päivänä heinäkuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Artichaut du Roussillon (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Artichaut du Roussillon” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Artichaut du Roussillon” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Artichaut du Roussillon” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 92, 19.3.2015, s. 38.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/797, annettu 10 päivänä toukokuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               11.5.2017

               FI

               Euroopan unionin virallinen lehti

               L 120/17

         KOMISSION TÄYTÄNTÖÖNPANOASETUS (EU) 2017/797,
   annettu 10 päivänä toukokuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä toukokuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  176,8

                  MA

                  100,6

                  TR

                  89,0

                  ZZ

                  122,1

                  0707 00 05

                  MA

                  79,4

                  TR

                  116,3

                  ZZ

                  97,9

                  0709 93 10

                  TR

                  134,4

                  ZZ

                  134,4

                  0805 10 22 , 0805 10 24 , 0805 10 28

                  EG

                  47,7

                  MA

                  55,9

                  ZZ

                  51,8

                  0805 50 10

                  TR

                  60,0

                  ZA

                  157,0

                  ZZ

                  108,5

                  0808 10 80

                  AR

                  111,7

                  BR

                  106,5

                  CL

                  115,0

                  CN

                  145,5

                  NZ

                  124,5

                  US

                  111,3

                  ZA

                  98,7

                  ZZ

                  116,2

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/823, annettu 11 päivänä toukokuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Glückstädter Matjes (SMM))

text:
               28.5.2015

               FI

               Euroopan unionin virallinen lehti

               L 130/3

         KOMISSION TÄYTÄNTÖÖNPANOASETUS (EU) 2015/823,
   annettu 11 päivänä toukokuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Glückstädter Matjes (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Saksan hakemus nimityksen ”Glückstädter Matjes” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Glückstädter Matjes” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Glückstädter Matjes” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.7 ”Tuoreet kalat, nilviäiset ja äyriäiset sekä niistä valmistetut tuotteet” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä toukokuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 2, 7.1.2015, s. 7.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Neuvoston täytäntöönpanoasetus (EU) N:o 74/2014, annettu 28 päivänä tammikuuta 2014 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta

text:
               29.1.2014

               FI

               Euroopan unionin virallinen lehti

               L 26/1

      NEUVOSTON TÄYTÄNTÖÖNPANOASETUS (EU) N:o 74/2014,
   annettu 28 päivänä tammikuuta 2014,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (1) ja erityisesti sen 16 artiklan 2 kohdan,
   sekä katsoo seuraavaa:

               (1)

               Neuvosto hyväksyi 2 päivänä maaliskuuta 2011 asetuksen (EU) N:o 204/2011.

               (2)

               Neuvosto katsoo, että yksi yhteisö olisi poistettava asetuksen (EU) N:o 204/2011 liitteessä III olevasta luonnollisten henkilöiden, oikeushenkilöiden, yhteisöjen ja elinten luettelosta.

               (3)

               Asetuksen (EU) N:o 204/2011 liite III olisi sen vuoksi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EU) N:o 204/2011 liitteessä III olevasta luonnollisten henkilöiden, oikeushenkilöiden, yhteisöjen ja elinten luettelosta seuraava yhteisö:
   Libyan Housing and Infrastructure Board (HIB).
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä tammikuuta 2014.

            Neuvoston puolesta

            Puheenjohtaja

         G. STOURNARAS

      (1)  EUVL L 58, 3.3.2011, s. 1.


title: Komission täytäntöönpanoasetus (EU) N:o 1297/2011, annettu 9 päivänä joulukuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Seggiano (SAN)]

text:
               14.12.2011

               FI

               Euroopan unionin virallinen lehti

               L 330/5

         KOMISSION TÄYTÄNTÖÖNPANOASETUS (EU) N:o 1297/2011,
   annettu 9 päivänä joulukuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Seggiano (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 5 kohdan kolmannen ja neljännen alakohdan,
   sekä katsoo seuraavaa:

               (1)

               Italian hakemus nimityksen ”Seggiano” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan mukaisesti ja mainitun asetuksen 17 artiklan 2 kohdan nojalla.

               (2)

               Yhdistynyt kuningaskunta ilmoitti vastustavansa rekisteröintiä asetuksen (EY) N:o 510/2006 7 artiklan 1 kohdan mukaisesti. Vastaväite katsottiin voitavan ottaa tarkasteltavaksi mainitun asetuksen 7 artiklan 3 kohdan nojalla.

               (3)

               Yhdistynyt kuningaskunta ilmaisee vastaväitteessään, että kyseisen nimen rekisteröinti olisi vastoin asetuksen (EY) N:o 510/2006 3 artiklan 4 kohtaa ja että se vaarantaisi Yhdistyneen kuningaskunnan alueella rekisteröityjen tavaramerkkien olemassaolon.

               (4)

               Komissio kehotti 18 päivänä marraskuuta 2010 päivätyllä kirjeellä kyseisiä jäsenvaltioita sopimaan asiasta keskenään noudattaen sisäisiä menettelyjään.

               (5)

               Koska Italian ja Yhdistyneen kuningaskunnan välillä päästiin sopimukseen säädetyssä määräajassa eritelmään tehtävin vähäisin muutoksin, mutta ilman muutoksia asetuksen (EY) N:o 510/2006 6 artiklan 2 kohdan mukaisesti julkaistuun yhtenäiseen asiakirjaan, nimi ”Seggiano” olisi lisättävä suojattujen alkuperänimitysten ja suojattujen maantieteellisten merkintöjen rekisteriin,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2011.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL C 77, 26.3.2010, s. 6.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.5   Rasvat (voi, margariini, öljyt jne.)

      ITALIA
      Seggiano (SAN)


title: Komission täytäntöönpanoasetus (EU) N:o 349/2014, annettu 3 päivänä huhtikuuta 2014 , tiettyjen tavaroiden luokittelusta yhdistettyyn nimikkeistöön

text:
               8.4.2014

               FI

               Euroopan unionin virallinen lehti

               L 104/1

         KOMISSION TÄYTÄNTÖÖNPANOASETUS (EU) N:o 349/2014,
   annettu 3 päivänä huhtikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä huhtikuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Pehmeä korinmuotoinen molemmin puolin käytettävä tekstiilitavara, joka on kooltaan noin 35 cm × 25 cm ja jossa on pehmustetut reunat (korkeus 10 cm) ja pehmustettu pohja. Toinen tavaran ulkopuolista on kudotusta kankaasta (100 % polyesteriä), toinen puoli on neulotusta plyysikankaasta (100 % polyesteriä). Tavara on tarkoitettu pienten lemmikkieläinten käyttöön.
                  (Ks. valokuvat A ja B) (1)

                  6307 90 98

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 6307, 6307 90 ja 6307 90 98nimiketekstien mukaisesti.
                  Tavaran objektiiviset ominaisuudet huomioon ottaen tavara on tekstiilikori, joka on suunniteltu antamaan mukavuutta pienille lemmikkieläimille.
                  Luokittelu nimikkeen 9403 huonekaluksi ei tule kyseeseen, koska kyseinen nimike kattaa eriluonteiset tuotteet, joita käytetään asunnoissa, hotelleissa, toimistoissa, kouluissa, kirkoissa, kaupoissa, laboratorioissa jne. (ks. harmonoidun järjestelmän selitykset, nimike 9403).
                  Luokittelu nimikkeeseen 9404 ei myöskään tule kyseeseen, sillä tekstiilikorit eivät ole samanlaisia kuin vuodevarusteet ja niiden kaltaiset sisustustavarat. Tavarassa ei ole muitakaan osia, jotka viittaisivat sen käyttöön vuodevarusteena.
                  Tavaraa pidetään nimikkeessä 6307 tarkoitettuna sovitettuna tekstiilitavarana.
                  Sisä- ja ulkopuoli ovat tavaralle yhtä oleellisia, koska se voidaan kääntää nurinpäin ja sitä voidaan käyttää molemmin päin. Koska ei voida määrittää, antaako tavaralle sen 3 yleisen tulkintasäännön b alakohdassa tarkoitetun olennaisen luonteen neulottu plyysikangas (joka luokiteltaisiin CN-koodiin 6307 90 10) vai kudottu kangas (joka luokiteltaisiin CN-koodiin 6307 90 98), tavara on luokiteltava kyseeseen tulevista nimikkeistä numerojärjestyksessä viimeiseen.
                  Sen vuoksi tavara on luokiteltava CN-koodiin 6307 90 98.

                  A

                  B

         (1)  Valokuva on ainoastaan ohjeellinen.


title: Komission täytäntöönpanoasetus (EU) N:o 730/2014, annettu 1 päivänä heinäkuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               2.7.2014

               FI

               Euroopan unionin virallinen lehti

               L 194/8

         KOMISSION TÄYTÄNTÖÖNPANOASETUS (EU) N:o 730/2014,
   annettu 1 päivänä heinäkuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä heinäkuuta 2013.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  66,3

                  TR

                  88,4

                  XS

                  59,1

                  ZZ

                  71,3

                  0707 00 05

                  MK

                  32,3

                  TR

                  78,2

                  ZZ

                  55,3

                  0709 93 10

                  TR

                  109,2

                  ZZ

                  109,2

                  0805 50 10

                  AR

                  109,4

                  BO

                  136,6

                  TR

                  107,6

                  UY

                  127,1

                  ZA

                  119,1

                  ZZ

                  120,0

                  0808 10 80

                  AR

                  115,4

                  BR

                  78,2

                  CL

                  103,5

                  NZ

                  130,2

                  US

                  144,9

                  ZA

                  132,3

                  ZZ

                  117,4

                  0809 10 00

                  TR

                  215,6

                  ZZ

                  215,6

                  0809 29 00

                  TR

                  307,8

                  ZZ

                  307,8

                  0809 30

                  TR

                  149,8

                  XS

                  54,4

                  ZZ

                  102,1

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/1767, annettu 27 päivänä syyskuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Paška janjetina (SAN))

text:
               5.10.2016

               FI

               Euroopan unionin virallinen lehti

               L 270/3

         KOMISSION TÄYTÄNTÖÖNPANOASETUS (EU) 2016/1767,
   annettu 27 päivänä syyskuuta 2016,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Paška janjetina (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Kroatian hakemus nimityksen ”Paška janjetina” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Paška janjetina” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Paška janjetina” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.1 ”Tuore liha (ja muut eläimenosat)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä syyskuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 185, 24.5.2016, s. 11.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).